Document ID: 32014D0282

A BIZOTTSÁG VÉGREHAJTÁSI HATÁROZATA
(2014. május 14.)
a harmadik országokból egyes francia tengerentúli megyékbe behozott élő állatok és állati eredetű termékek állat-egészségügyi ellenőrzéseire vonatkozó szabályokról szóló 2012/44/EU végrehajtási határozat módosításáról
(az értesítés a C(2014) 3053. számú dokumentummal történt)
(Csak a francia nyelvű szöveg hiteles)
(EGT-vonatkozású szöveg)
(2014/282/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (1) és különösen annak 13. cikkére,
tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (2) és különösen annak 18. cikkére,
mivel:
(1)
A 2012/44/EU bizottsági végrehajtási határozat (3) megállapítja a harmadik országokból egyes francia tengerentúli megyékbe behozott élő állatok és állati eredetű termékek állat-egészségügyi ellenőrzéseire vonatkozó szabályokat, ideértve az engedélyezett beléptetési pontok listáját.
(2)
Franciaország tervet nyújtott be a Bizottságnak a Mayotte francia tengerentúli megyében elhelyezkedő engedélyezett beléptetési pont érdekében. A terv részletes ismertetést tartalmaz a létesítményekről, a szükséges berendezésekről, valamint az állati eredetű termékekre vonatkozó uniós köz- és állat-egészségügyi követelmények betartásának vizsgálatára szolgáló állat-egészségügyi ellenőrzések végrehajtásával megbízott, képzett személyzetről.
(3)
A terv ezen túlmenően bemutatja, hogy az állati eredetű termékek valamennyi szállítmányát be kell mutatni behozatal céljából az engedélyezett beléptetési ponton, és biztosítva van az Unió területének más részeire történő elszállításuk hatékony megelőzése. A terv emellett bizonyítja, hogy a 2012/44/EU végrehajtási határozat 3., 4. és 5. cikkében foglalt konkrét követelmények teljesülnek.
(4)
Mayotte francia tengerentúli megye beléptetési pontját ezért bizonyos állati eredetű termékek tekintetében fel kell venni az engedélyezett beléptetési pontok listájára.
(5)
A 2012/44/EU végrehajtási határozat 1. cikkét és mellékletét ezért ennek megfelelően módosítani kell.
(6)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2012/44/EU végrehajtási határozat a következőképpen módosul:
1.
az 1. cikk helyébe a következő szöveg lép:
„1. cikk
A 91/496/EGK irányelv 13. cikke és a 97/78/EK irányelv 18. cikke alkalmazásában a francia tengerentúli megyékben, Guadeloupe-on, Martinique-on, Francia Guyanában és Mayotte-on található engedélyezett beléptetési pontok listáját ezen irányelv melléklete tartalmazza.”
2.
A mellékletben az engedélyezett beléptetési pontok listáján a szöveg a Francia Guyana - St Georges de l'Oyapock bejegyzést követően a Mayotte-ra vonatkozó következő bejegyzéssel egészül ki:
„Mayotte - Longoni
FR09900
P
HC, NHC-NT”
2. cikk
Ennek a határozatnak a Francia Köztársaság a címzettje.
Kelt Brüsszelben, 2014. május 14-én.

Labels: 3
18
17
6